**עקומות גדילה – בנות תשובות**

הפעילות הזו עוסקת בכל ההיבטים שיחידת הלימוד מבקשת להביא לידיעת התלמיד בתחום קריאת הגרפים. מסיבה זו כדאי לעשותה בקבוצות עבודה בכיתה, כאשר מדי פעם נקיים דיון כיתתי, כדי לוודא שהתלמידים נחשפו היטב לדברים. יש להבחין בין סעיפים בעלי אופי כמותי לבין הסעיפים שעוסקים בצד האיכותי של ההתנהגות. כל מה שנוגע למושג השיפוע אמור להישאר בשלב זה ברמה איכותית בלבד. נעיר על כך בכל מקום שיתבקש בהמשך.

1. זוהי שאלה בהפקה של מידע כמותי מתוך הגרף.

בגיל 5 110 ס"מ

בגיל 19 163 ס"מ

1. זוהי שאלה נוספת בהפקה של מידע כמותי מתוך הגרף. הבת מגיעה לגובה 150 ס"מ בגיל 11 שנים ו-9 חודשים.
2. זוהי שאלה נוספת בהפקה של מידע כמותי מתוך הגרף. גובהן של בנות האלפיון העליון הוא מ-183 ס"מ ומעלה.
3. זוהי שאלה איכותית על קצבי שינוי.

 **תקופה א (5-12):** הגובה גדל בקצב קבוע למדי. זאת אנו לומדים מכך שהגרף הוא כמעט ישר.

**תקופה ב (12-16):** הגובה גדל, אך קצב הגידול הולך ומתמתן. זאת אנו לומדים מכך שהתלילות של הגרף הולכת וקטנה, הגרף נעשה פחות ופחות משופע.

 **תקופה ג (16-19):** הגובה כמעט אינו גדל. הגרף אינו נראה משופע, והוא מקביל לציר הזמן (אגב, בגרפים של האחוזונים הנמוכים יש גידול מתון ביותר).